|  |  |  |
| --- | --- | --- |
| cali |  |  |
|  Ομάδα δράσης μαθητών για την προστασία των ζώων συντροφιάς Δίκτυο Τέχνης και Δράσης |  | Θεματική: Φροντίζω το περιβάλλον Υποθεματική: Οικολογική Συνείδησηφιλοζωία, τα δικαιώματα των ζώωνΑπευθύνεται σε μαθητές/μαθήτριες: Νηπιαγωγείου, όλων των τάξεων του Δημοτικού και όλων των τάξεων του ΓυμνασίουΔιάρκεια στο τετράμηνο: 7 εργαστήρια |
|  |  |  |
| **Περιγραφή (50-100 λέξεις)**Το πρόγραμμα που προτείνει ο Σύλλογος Δίκτυο Τέχνης και Δράσης έχει τίτλο «*Ομάδα Δράσης Μαθητών για την Προστασία των Ζώων Συντροφιάς»* και σκοπό έχει να ευαισθητοποιηθούν οι εκπαιδευτικοί και οι μαθητές γύρω από το θέμα της κακοποίησης και της εγκατάλειψης ζώων συντροφιάς, ώστε να ενισχυθούν οι μηχανισμοί πρόληψης. Στόχοι του προγράμματος είναι οι μαθητές αρχικά να συνειδητοποιήσουν τις έννοιες του δεσποζόμενου και αδέσποτου ζώου, να αναπτύξουν την ενσυναίσθηση και την αγάπη προς τα ζώα συντροφιάς, κατανοώντας ταυτόχρονα τις υποχρεώσεις των ανθρώπων απέναντί τους. Τέλος, να καλλιεργήσουν δεξιότητες ώστε να αναλάβουν δράσεις και πρωτοβουλίες ενημέρωσης της σχολικής και τοπικής κοινότητας για την πρόληψη της εγκατάλειψης ζώων, για την προστασία των αδέσποτων της περιοχής, καθώς και για την προώθηση στειρώσεων και υιοθεσιών μέσω φιλοζωικών σωματείων. **Στοχευόμενες δεξιότητες****1.Δεξιότητες Μάθησης** - Κριτική σκέψη (Critical thinking) - Επικοινωνία (Communication) - Συνεργασία (Collaboration) - Δημιουργικότητα (Creativity)**2.Δεξιότητες Ζωής** - Πολιτειότητα - Ενσυναίσθηση και ευαισθησία - Προσαρμοστικότητα - Ανθεκτικότητα - Υπευθυνότητα - Πρωτοβουλία - Οργανωτική ικανότητα**3.MIΤ: Δεξιότητες της τεχνολογίας και της επιστήμης**- Τεχνολογίες της Επικοινωνίας **4. Δεξιότητες του νου** - Στρατηγική σκέψη - Επίλυση προβλημάτων - Μελέτη περιπτώσεων (case studies) - Κατασκευές - Πλάγια σκέψη**Δραστηριότητες** **Εργαστήριο 1ο****Δραστηριότητα 1η : Καταιγισμός ιδεών-Τα ζώα γύρω μας *Ποια ζώα βλέπουμε στη γειτονιά μας***. Οι μαθητές για 3 λεπτά λένε όσα ζώα βλέπουν καθημερινά στη γειτονιά τους, στον δρόμο προς το σχολείο, αλλά και στην ευρύτερη περιοχή. Στη συνέχεια τα ομαδοποιούν και οι ομάδες που θα σχηματιστούν μπορεί να είναι: Ζώα οικόσιτα, ζώα συντροφιάς (δεσποζόμενα και αδέσποτα), άλλα ζώα που ζουν στην περιοχή.**Εργαστήριο 2ο****Δραστηριότητα 1η : Οι φίλοι μας τα ζώα. Ευαισθητοποίηση μέσω έργων τέχνης και κειμένων.** Οι μαθητές παρατηρούν έργα τέχνης με θέμα ζώα συντροφιάς. Παρατηρώντας προσεκτικά προσπαθούν να περιγράψουν το περιβάλλον που απεικονίζει ο κάθε πίνακας, τους ήρωες, τα συναισθήματα των ηρώων καθώς και τα συναισθήματα που προκαλούν οι πίνακες στα ίδια τα παιδιά. Το έργο τέχνης μπορεί να συνδεθεί με τις εμπειρίες τους.**Εργαστήριο 3ο****Δραστηριότητα 1η : Πώς νιώθουν τα ζώα;** Αξιοποιώντας πίνακες ζωγραφικής ή φωτογραφίες από το διαδίκτυο ή από τον τοίχο των φίλων, οι μαθητές/τριες παρατηρώντας προσεκτικά προσπαθούν να κατανοήσουν πώς αισθάνονται τα ζώα.**Δραστηριότητα 2η : Πώς διαλέγω κατοικίδιο; Ποια ζώα είναι για το σπίτι** Οι μαθητές διαβάζουν συγκεκριμένα κείμενα της Πανελλαδικής Φιλοζωικής και Περιβαλλοντικής Ομοσπονδίας και ακολουθεί συζήτηση και προβληματισμός.**Εργαστήριο 4ο** **Δραστηριότητα 1η : Δεσποζόμενα και αδέσποτα ζώα συντροφιάς** Οι μαθητές χωρισμένοι σε ομάδες διαβάζουν το παρακάτω κείμενο και κάθε ομάδα παρουσιάζει μία από τις τέσσερις κατηγορίες, εμπλουτίζοντας την παρουσίαση με προσωπικές εμπειρίες και ιστορίες ζώων που γνωρίζουν από κάθε κατηγορία.***«1. Ζώο συντροφιάς*** *είναι κάθε ζώο, που συντηρείται ή προορίζεται να συντηρηθεί από τον άνθρωπο, κυρίως μέσα στην κατοικία του, για λόγους ζωοφιλίας ή συντροφιάς.* ***2. Ως ζώα συντροφιάς*** *θεωρούνται και οι σκύλοι, που χρησιμοποιούνται για το κυνήγι, τη φύλαξη ποιμνίων, τη φύλαξη χώρων, την παροχή βοήθειας και προστασίας ατόμων με ειδικές ανάγκες, καθώς και οι σκύλοι έρευνας και διάσωσης και οι σκύλοι που χρησιμοποιούνται από τις ένοπλες δυνάμεις και τα σώματα ασφαλείας* ***3. Δεσποζόμενο ζώο συντροφιάς*** *είναι κάθε μη άγριο ζώο, που συντηρείται ή προορίζεται να συντηρηθεί από τον άνθρωπο, κυρίως μέσα στην κατοικία του, για λόγους ζωοφιλίας ή συντροφιάς και τελεί υπό την άμεση επίβλεψη και φροντίδα του ιδιοκτήτη, κατόχου, συνοδού ή φύλακά του.* ***4. Αδέσποτο ζώο συντροφιάς*** *είναι κάθε ζώο συντροφιάς, το οποίο είτε δεν έχει κατοικία είτε βρίσκεται έξω από τα όρια της κατοικίας του ιδιοκτήτη, του κατόχου, του συνοδού ή του φύλακά του και δεν τελεί υπό την άμεση επίβλεψη και τον έλεγχό τους. Οι κυνηγετικοί και σκύλοι φύλαξης ποιμνίων, καθώς και οι σκύλοι έρευνας και διάσωσης, κατά τη διάρκεια του κυνηγιού, της εκ-παίδευσής τους, της φύλαξης του ποίμνιου, της έρευνας και της διάσωσης, δεν θεωρούνται αδέσποτα ζώα (ΝΟΜΟΣ 4039/2012 ΦΕΚ Α΄ 15, όπως τροποποιήθηκε Ν. 4235/2014 ΦΕΚ Α΄32)».***Δραστηριότητα 2η : Εκπαιδεύοντας υπεύθυνους κηδεμόνες** Τα παιδιά χωρίζονται σε ομάδες και συγκεντρώνουν πληροφορίες για την φροντίδα των ζώων, εμβολιασμό, διατροφή, καθαριότητα, περιποίηση, εκπαίδευση. Μαθαίνουν για τη συμβίωση με τα ζώα και την ευθύνη που συνοδεύει την υιοθέτηση ενός κατοικίδιου.**Εργαστήριο 5ο****Δραστηριότητα 1η : Τα Δικαιώματα των ζώων** Οι μαθητές χωρισμένοι σε ομάδες διαβάζουν την Οικουμενική Διακήρυξη των Δικαιωμάτων των Ζώων. Στη συνέχεια χωρισμένοι σε ομάδες συμπληρώνουν σχετικό φύλλο εργασίας. **Εργαστήριο 6ο****Δραστηριότητα 1η : Όλοι μαζί θα ακουστούμε πιο πολύ** Οι μαθητές χωρισμένοι σε ομάδες συζητούν το θέμα: Εσείς τι θα θέλατε να πείτε στον κόσμο για τα ζώα γύρω μας; Θα συζητήσουν μεταξύ τους και θα γράψουν κάθε ομάδα το δικό της μήνυμα σε μία ή περισσότερες αφίσες, είτε ζωγραφίζοντας στο μάθημα των εικαστικών, είτε στον υπολογιστή με τη βοήθεια του εκπαιδευτικού.**Δραστηριότητα 2η : Συνεργασία με φορείς** Τα παιδιά επικοινωνούν με τη δημοτική αρχή. Ενημερώνονται αν υπάρχει πρόγραμμα φροντίδας και στείρωσης των αδέσποτων ζώων και κάνουν τις προτάσεις τους. Επίσης αναζητούν φιλοζωικές οργανώσεις της περιοχής, επικοινωνούν τηλεφωνικά και ζητούν πληροφορίες για τη δράση τους.**Εργαστήριο 7ο****Δραστηριότητα 1η: Μείωση του αριθμού των αδέσποτων ζώων συντροφιάς** Αξιοποιώντας τα βήματα της Επίλυση Προβλήματος οι μαθητές προσπαθούν να διαπιστώσουν τα αίτια, τις εμπλεκόμενες ομάδες και πιθανές λύσεις σε σχέση με τον μείωση των αδέσποτων ζώων συντροφιάς:**Δραστηριότητα 2η : Αναλαμβάνοντας δράση** Οι μαθητές με την καθοδήγηση του/της εκπαιδευτικού, γονέων και πιθανόν άλλων επαγγελματιών ή μαθητών γειτονικών σχολείων (πχ ΕΠΑΛ) αναλαμβάνουν δράσεις υποστήριξης των αδέσποτων της γειτονιάς τους.**Προσαρμογές για εμποδιζόμενους μαθητές**Προτείνεται μία ποικιλία δραστηριοτήτων και οπτικοακουστικού υλικού που μπορεί να αξιοποιηθεί και από εμποδιζόμενους μαθητές **Επέκταση**Για κάθε δραστηριότητα που προτείνεται υπάρχει δυνατότητα επέκτασης**Αξιολόγηση**Το πρόγραμμα θα αξιολογηθεί μέσω στοχασμού του εκπαιδευτικού με τους μαθητές του και μέσω συζήτησης |  | **Σύνδεση με το Π.Σ:** **Η καλλιέργεια θετικών στάσεων και ενσυναίσθησης, κατάκτηση της γνώσης με βιωματικό τρόπο και συνεργασία με την οικογένεια και την τοπική κοινότητα. Σύνδεση με γνωστικά αντικείμενα (Μελέτη Περιβάλλοντος, Γλώσσα, Ιστορία, Μαθηματικά, Εικαστικά,)****Εκτυπώσιμο Υλικό**-Φύλλα εργασίας**Απαραίτητοι Σύνδεσμοι**<https://drasimathitwn.blogspot.com/2020/01/to.html> (ιστολόγιο της Ομάδας Δράσης Μαθητών για την προστασία των ζώων).**Οπτικοακουστικό υλικό** Πίνακες ζωγραφικής οι οποίοι περιέχονται στον οδηγό προς τον εκπαιδευτικό. **Διαδραστικό υλικό:** **Υποστήριξη εκπαιδευτικού**Οδηγός, με στόχους και αναλυτική περιγραφή των δραστηριοτήτων, φύλλων εργασίας καθώς και οπτικοακουστικό υλικόΕπιμόρφωση: *Εξ αποστάσεως επιμόρφωση ή/και δια ζώσης σεμινάρια σε συνεργασία με φορείς.*  |